Cooking Oil: ভাল খবৰ ! দুৰ্গা পূজাৰ পূৰ্বে হ্ৰাস হ'ব খোৱাতেলৰ দাম !- News18 assam\nHome » photogallery » nation »Cooking Oil: উৎসৱৰ বতৰত আপুনি লাভ কৰিব পাৰে ভাল খবৰ ! দুৰ্গা পূজাৰ পূৰ্বে হ্ৰাস হ'ব খোৱাতেলৰ দাম !\nCooking Oil: মূল্যবৃদ্ধিয়ে (Price Hike) জুৰুলা কৰা সাধাৰণ ৰাইজক সকাহ দিয়াৰ উদ্দেশ্যে উৎসৱৰ বতৰত খোৱা তেলৰ দাম হ্ৰাস কৰাৰ চেষ্টা কৰিছে চৰকাৰে। পেট্ৰ'ল-ডিজেলৰ সমান্তৰালকৈ বৃদ্ধি পাইছে সৰিয়হৰ তেল অথবা ৰিফাইনৰ দাম। বিশেষকৈ যোৱা বছৰটোত খোৱাতেলৰ দাম যথেষ্ট বৃদ্ধি হৈছে।\n। September 11, 2021, 23:10 IST\nমূল্যবৃদ্ধিয়ে (Price Hike) জুৰুলা কৰা সাধাৰণ ৰাইজক সকাহ দিয়াৰ উদ্দেশ্যে উৎসৱৰ বতৰত খোৱা তেলৰ দাম হ্ৰাস কৰাৰ চেষ্টা কৰিছে চৰকাৰে। পেট্ৰ'ল-ডিজেলৰ সমান্তৰালকৈ বৃদ্ধি পাইছে সৰিয়হৰ তেল অথবা ৰিফাইনৰ দাম। বিশেষকৈ যোৱা বছৰটোত খোৱাতেলৰ দাম যথেষ্ট বৃদ্ধি হৈছে।\nসেয়ে খোৱাতেলৰ দাম হ্ৰাস কৰাৰ বাবে পৰিকল্পনা কৰিছে চৰকাৰে। শুক্ৰবাৰে নিশা দুপৰলৈকে কেন্দ্ৰীয় চৰকাৰৰ বিশেষজ্ঞ সকলে খোৱাতেলৰ ওপৰত আমদানি শুল্ক হ্ৰাস কৰাৰ ওপৰত আলোচনা কৰে। চৰকাৰৰ বিশ্বাস, যদি আমদানি শুল্ক হ্ৰাস হয়, তেনেহ'লে প্ৰতি লিটাৰ তেলত ৪ৰ পৰা ৫টকা হ্ৰাস হ'ব। দূৰ্গোৎসৱৰ পূৰ্বেই বিশেষজ্ঞসকলে এই পৰিকল্পনা কাৰ্যকৰী কৰাৰ বাবে চেষ্টা কৰিছে।\nচৰকাৰে ৩০ ছেপ্টেম্বৰলৈকে খাৰুৱা পাম তেলৰ আমদানি শুল্ক ৩০.২৫ ৰ পৰা ২৪.৭ শতাংশলৈ হ্ৰাস কৰিছে আনহাতে পৰিশোধিত পাম তেলৰ আমদানি শুল্ক ৪১.২৫ শতাংশৰ পৰা ৩৫.৭৫ শতাংশলৈ হ্ৰাস কৰা হৈছে। চেপ্তেম্বৰৰ শেষৰ ফালে পৰিশোধিত চয়া তেল আৰু সূৰ্যমুখী তেলৰ আমদানি শুল্কও ৪৫ শতাংশৰ পৰা ৩৭.৫ শতাংশলৈ হ্ৰাস কৰা হৈছে।\nঅৰ্থনৈতিক বিশেষজ্ঞ সকলৰ আশা, এই কৰ্তনৰ লাভালাভ সাধাৰণ লোকৰ ওচৰলৈ যাব আৰু তেওঁলোকে উৎসৱৰ আগতে খোৱা তেলৰ বাবে কিছু কম খৰচ কৰিব লাগিব। ভাৰত হৈছে ৰন্ধন তেলৰ ক্ষেত্ৰত বিশ্বৰ ভিতৰতে সৰ্ববৃহৎ আমদানিকৰ্তা। ৰন্ধন তেলৰ প্ৰয়োজনীয়তা কেৱল আমদানিৰ দুই-তৃতীয়াংশৰ জৰিয়তে পূৰণ কৰা হয়। এনে পৰিস্থিতিত, তেলৰ মূল্য হ্ৰাস কৰাৰ বাবে আমদানি শুল্ক হ্ৰাস কৰাটো সৰ্বশ্ৰেষ্ঠ বিকল্প বুলি গণ্য কৰা হৈছে আৰু এই কথা মনত ৰাখিয়ে চৰকাৰে এই সিদ্ধান্ত লৈছে।\nভাৰতে অন্য দেশৰ পৰা সৰিয়হৰ তেলৰ বাহিৰে আন তেল আমদানি কৰে। পাম তেল ইণ্ডোনেছিয়া আৰু মালয়েছিয়া, চয়া আৰু সূৰ্যমুখী আৰ্জেণ্টিনা, ব্ৰাজিল, ৰাছিয়া আৰু ইউক্ৰেইনৰ দৰে দেশৰ পৰা আমদানি কৰে। যোৱা এটা বছৰতে খোৱা তেলৰ মূল্য ৩৫ ৰ পৰা ৫০ শতাংশ বৃদ্ধি পাইছে।\nআমদানি শুল্ক হ্ৰাস কৰাৰ উপৰিও, চৰকাৰে মূল্য হ্ৰাস কৰাৰ বাবে হৰ্ডিং পৰীক্ষা কৰাৰ পদক্ষেপো গ্ৰহণ কৰিছে। চৰকাৰে কঠোৰভাৱে নিৰ্দেশ দিছে যে, খোৱা তেল মজুতকাৰীসকলৰ বিৰুদ্ধে ব্যৱস্থা লোৱা হ'ব। শুক্ৰবাৰে কেন্দ্ৰীয় খাদ্য সচিব সুধাংশু পাণ্ডেয়ে ষ্টকৰ সীমা আৰোপ কৰা আৰু ব্যৱসায়ীসকলৰ পৰা সৰ্বাধিক খুচুৰা মূল্য (MRP) নিৰ্ধাৰণ কৰাৰ সম্ভাৱনাৰ বিষয়েও আলোচনা কৰে।\nএতিয়া ব্যৱসায়ী আৰু উদ্যোগপতি সকলে তেওঁলোকৰ ওচৰত থকা তেল আৰু তৈলবীজৰ তথ্য এটা বিশেষ পৰ্টেলত সন্নিবিষ্ট কৰিব লাগিব। বজাৰত তেলৰ উপলব্ধতা বজাই ৰখাৰ বাবে এই পদক্ষেপ লোৱাৰ কথাও চৰকাৰৰ তৰফৰ পৰা জনাইছে।\nCigarettes to become expensive: দাম বাঢ়িব বিড়ি-চিগাৰেট-ধঁপাতজাতীয় সামগ্ৰীৰ, সিদ্ধান্ত কেন্দ্ৰৰ!
